Але і Маладзечна для Марыны не было чужым: часта прыязджала сюды да таты Генадзія Іванавіча, на адным участку з якім і жыве мнагадзетная сям’я. Менавіта ў нашым горадзе яна пазнаёмілася з будучым мужам. Калі пажаніліся, Марыне было 32 гады, Аляксандру — 34. Іх сямейнаму саюзу 11 гадоў, а самы галоўны яго плён – пяцёра цудоўных дзетак. Цікава, што нараджаліся яны прыкладна праз два гады. Цяпер Надзі — дзесяць, Вераніцы – восем, Любе – шэсць, Тані – чатыры, Казіміру – два.